শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
জয়শ্রী গোস্বামী মহন্ত
জয়শ্রী গোস্বামী মহন্ত একজন ভারতীয় রাজনৈতিক নেত্রী তথা সাহিত্যিক। তিনি উচ্চ সদন রাজ্যসভাতে অসমকে প্রতিনিধিত্ব করেছেন। তিনি অসম গণ পরিষদের সদস্য এবং অসমের প্রাক্তন মুখ্যমন্ত্রী প্রফুল্ল কুমার মহন্তর পত্নী। তিনি অসমীয়া সাহিত্যের একজন লেখিকা তথা শিক্ষাবিদ হিসাবে পরিচিত। ২০১৮ সালে ভারত সরকার তাঁকে ভারতের চতুর্থ অসামরিক সম্মান পদ্মশ্রী প্রদান করে।